**ИЗМЕНА, ПОЈАШЊЕЊЕ КОНКУРСНЕ ДОКУМЕНТАЦИЈЕ И ПРОДУЖЕЊУ РОКА ЗА ДОСТАВЉАЊЕ ПОНУДА БРОЈ 24/2018**

**ЈАВНА НАБАВКА:**

**НАБАВКА РАДОВА – РЕКОНСТРУКЦИЈА ОБЈЕКТА И САНАЦИЈА ДВОРИШТА ОСНОВНЕ ШКОЛЕ „ДУШКО РАДОВИЋ“ (БРОЈ ПРЕДМЕТА ЈАВНЕ НАБАВКЕ: VII-404-1/2018-24)**

У предмету јавне набавке радова – Реконструкција објекта и санација дворишта Основне школе „Душко Радовић“, број предмета VII-404-1/2018-24, Наручилац је, примио Захтеве за доле наведена појашњења Конкурсне документације:

у понедељак 01.10.2018. у 14,58 часова

**ПИТАЊА ПОНУЂАЧА :**

Питање 1:

Молимо Вас да у припремним радовима, спољног уређења, за позицију 1.5. проверите да ли је

јединица мере као што је дато „m3“ или је то можда „m2“;

Питање 2:

У изменама и појашњењима Конкурсне документације, од 28.09.2018, навели сте да мењате

Конкурсну документацију, а на Порталу јавних набавки у делу „измене и допуне конкурсне

документације“ сместили сте документ „Измена и појашњење конкурсне документације број

24/2018 .....“, као и у делу „питања и одговори везани за конкурсну документацију“, молимо

Вас да објавите измењену Конкурсну документацију.

**ОДГОВОР НАРУЧИОЦА:**

1. Jединица мере је m2. 2. Измена конкурсне документације је објављена дана 01.10.2018. године
2. Измена конкурсне документације је објављена дана 01.10.2018. године

II - у понедељак 01.10.2018. у 15,55 часова

**ПИТАЊА ПОНУЂАЧА :**

U tenderskoj dokumentaciji u delu Obrazac o proizvodjačima materijala I opreme, na strani 208 , pozicije od 06-09 do 06-26 koji se odnosi na fasadnu aliminariju, navedeno je :

“Nabavka, izrada, transport I ugradnja fasadne aluminarije od aluminijumskh profila domaćeg proizvodjača sa termoprekidom tipa ALUMIL M11500. Alutherm super plus ili ekvivalentno”

Obzirom da ne postoje profilI tipi  ALUMIL M11500, Alutherm super plus ili ekvivalentni od domaćeg proizvodjača, smatramo da je neophodno da se izmeni konkursna dokumentacija, tako što će se izbaciti reči “od domaćeg proizvodjača”, a da ostanu tehničke karakteristike koje ponudjeni profili treba da ispune.

2)

U premeru, na strani 94, Arhitektura,Pripremni radovi, pozicija 00-01 “postavljanje trajne table” navedene su dimenzije 42x30cm.Pretpostavljamo da je u pitanju greška I da treba da stoji 420x300cm

3)

U predmeru, na strani br.100 stoji pozicija 01-28 “Demontaža i ponovna montaža sprava u fiskulturnoj sali” paušalni obračun .

Na strani br. 147. ponovljana je  ranije data pozicija pozicija kroz stavku 15-05 “Ponovna montaža sprava u fiskulturnoj sali” takodje paušalno.

**ОДГОВОР НАРУЧИОЦА:**

1. Наручилац на основу питања заинтересованог лица мења Конкурсну документацију тако што у позицији од 06-09 do 06-26 брише речи „домаћег произвођача“.
2. Наручилац је навео димензије трајне табле, у смислу табле захвалности, која садржи податке и грб финансијера- Владе Републике Србије. Извођач уз сагласност Надзорног органа пре извођења радова, доставља свој предлог решења Пројектанту на сагласност. Градилишна табла димензија 300\*200цм је обавеза извођача радова.
3. Наручилац на основу питања заинтересованог лица мења Конкурсну документацију тако што у позицији 01-28: брише речи „и поновна монтажа справа у фискултурној сали”

Наведена измена су објављене у Измени конкурсне документације од 04.10.2018. године.

**ПИТАЊА ПОНУЂАЧА :**

III -у уторак 02.10.2018. у 08,59 и 14,44 часова

Poštovani,

molim Vas za dodatnim objašnjenjem vezano za javnu nabavku 24/18

1. Da li je prihod od 465.000.000,00 dinara potrebno da bude ukupno u poslednje tri godine ili u svakoj godini mora biti minimalno taj iznos prihoda?

2. Da li svaki ugovor mora da ima sve vrste zahtevane instalaterske radove ili je ponuđač ispunio uslov ukoliko je po jednom ugovoru izveo vik i elektroinstalacije a po drugom ugovoru instalacije grejanja?

3. Da li je ponuđač ispunio zahtev ukoliko ima jednog zaposlenog sa licencama 450 i 453? Da li je ponuđač ispunio zahtev ukoliko za inžinjera dostavi Ugovor o dopunskom radu za koji ne može da priloži M obrazac jer se on može dostaviti nakon završenog angažovanja.

4. Molimo Vas da izmenite uslov obilaska lokacije jer u praksi postoje Resenje Republičke komisije za zaštitu prava U postupcima javnih nabavki u kojima zauzima stav da ovaj uslov ne može biti obavezan već da se ponuđačima može dati mogućnost da obidju lokaciju.

5. U poslednjoj izmini od 1.10.2018. za mehanizaciju je navedeno:

kamion sandučar 5 komada. Ostaje nejasno da li može i kamion kiper kao što je bilo u prethodnim izmenama?

**ОДГОВОР НАРУЧИОЦА:**

1.Укупан остварени пословни приход у последње три године (2015, 2016, 2017) за које су достављени подаци мора да буде већи од 465.000.000,00 динара.

2. Потребно је да је понуђач реализовао **уговорe** који се односе на извођење грађевинских и грађевинско занатских радова и инсталатерских радова. Није неопходан услов да сви радови буду обухваћени појединачним уговором. Услов је да су уговорима обухваћени сви наведени радови.

3. Није испунио захтев. Наручилац тражи да једно лице поседује једну захтевану лиценцу.

4. Ово сте ми доставили пре објављивања набавке када сам поставила исто питање:

Чланом 76. став 4. и 6. ЗЈН Наручилац може да одреди и друге додатне услове за учешће у поступку јавне набавке. Поред наведеног, услови морају бити такви да не дискриминишу понуђаче што је овде испуњено, јер понуђач има право да обиђе лоакцију у тренутку када њему одговора до последњег дана пред подношење понуда, уз претходну најаву.

У овом случају, став наручиоца је да је код јавних објеката веома важно да понуђачи сагледају врсту и обим радова које је неопходно извршити на санацији, адаптацији или реконструкцији објеката јавне намене (школе, домови здравља, социјалне установе и сл.) као и да обиласком локације сагледају могућности извођења радова у фазама и организацију градилишта.

5. У питању је техничка грешка, прихватиће се поред камиона „сандучар“ и камион „кипер“, прихватиће се поред комбиноване машине „Скип“ и комбинована машина „Caterpilar 434F, прихватиће се поред „багера 15 тона“ и багер преко 15 тона и прихватиће се поред „ваљка 7 тона“ и ваљак преко 7 тона.

IV -у уторак 02.10.2018. у 14,21часова

**ПИТАЊА ПОНУЂАЧА :**

Da li je prihvatljivo da se umesto potvrde NBS-a, kao dokaz da ponuđač nije bio nelikvidan u prethodnih 6 meseci od objavljivanja javnog poziva, dostavi ispis sa internet stranice NBS kao elektronski dokument, na osnovu koga se na nesumljiv način može utvrditi da ponuđač nije nelikvidan čak 3 godine od trenutka upita i navede internet stranicu NBS-a?

 Napomena: na str. 61 konkursne dokumentacije stoji napomena (iz čl. 79 Zakona o javnim nabavkama RS) da Naručilac neće odbiti ponudu kao neprihvatljivu, ukoliko ponuda ne sadrži dokaz određen konkursnom dokumentacijom, ako ponuđač navede internet stranicu na kojoj su podaci koji su traženi u okviru uslova javno dostupni. Ukoliko je dokaz o ispunjenosti uslova elektronski dokument, ponuđač dostavlja kopiju elektronskog dokumenta u pisanom obliku, u skladu sa zakonom koji uređuje elektronski dokument**.**

**ОДГОВОР НАРУЧИОЦА:**

Наручилац дозвољава понуђачу да наведе интернет страницу на којој су тражени подаци јавно доступни или да достави копију електронског документа у писаном облику .

IV -у уторак 02.10.2018. у 15,46 часова

**ПИТАЊА ПОНУЂАЧА**

Питање 1:

Поштовани, нисмо задовољни Вашим одговором, тј. појашњењем Конкурсне документације,

од дана 01.10.2018. године, на наш захтев за додатним информацијама или појашњењима

Конкурсне документације, од дана 27.09.2018. године.

Наиме, написали смо Вам да у позицији 01-23 „Демонтажа кровног покривача и

подконструкције од летвица“ стоји квадратура од 1.177,30 м2 (главна зграда), у позицији 14-01

„Замена 50% кровне конструкције“ стоји квадратура од 588,65 м2, у позицији 14-02 „Набавка

материјала и постављање кровне конструкције, рогови 8х10 цм“ стоји квадратура 1.177,30 м2,

како је могуће да се у позицији 14-01 тражи замена 50% кровне конструкције у количини од

588,65 м2, што је тачно половина од 1.177,30 м2. Која је од ових позиција вишак? Мислили

смо и на позицију 01-23 у којој сте већ демонтирали целу површину покривача и

подконструкције, па сте затим у позицији 14-01 заменили 50% нечега што сте већ демонтирали

и онда сте даље у остатку кровопокривачких радова поставили нову подконструкцију и

покривач. Такође је било и питање да ли се мења кров и кровни покривач изнад фискултурне

сале и ако се мења где су те количине приказане?

Ви сте нам појаснили да је предмером превиђено да се 50% посотојеће кровне конструкције

мења (рогови и камена вуна позиције 14-1 и 14-7). На постојећу и замењену кровну

конструкцију поставља се нова конструкција (позиције 05-02 и 14-02). Колико се тачно мења

постојеће кровне конструкције биће утврђено након демонтаже крова и зависи од стања у

ком се кровна конструкција налази. Саме позиције су дате по јединици мере, тако да

количине приликом замене постојеће кровне конструкције могу се тачно и прецизно

утврдити. Кровна конструкција се састоји од постојеће кровне конструкције која се

делимично мења и нове кровне конструкције која се поставља преко постојеће, у комплетној

површини. Кров на фискултурној сали је предвиђен за замену.

Количине у измењеним позицијама сте повећали предпостављамо за квадратуру анекса и

фискултурне сале.

Молимо Вас да нам још једном појасните колико и чега се демонтира, а колико и шта се

поставља нам је јасно (везано за кровопокривачке радове).

Такође Вас молимо да нам детаљније појасните постојеће стање, као и слојеве конструкције и

завршни слој покривања крова „главне зграде“ и „анекса“ (дати су само прилози цртежа новопројектованог стања). У обиласку објекта није нам било омогућено да изађемо на кров

главне зграде и самим тим нисмо могли да утврдимо да ли је кров раван (као што је изворно

пројектовано, а на основу тог пројекта, како сте навели у Техничком опису, сте дали приказ

постојећег стања) или са благим падом и лименим покривачем, како сте дали у позицији

скидања. У разговору са представницима школе речено нам је да је кров на главном објекту

раван, без кровног покривача (лима) и да се налази у изворном стању. Кров са лименим

покривачем, рађен 1993, је кров фискултурне сале, што се може видети из простора ходника

школе и увидом у архивску пројектну документацију. Такође се може видети да анекс није

прекривен лимом, већ је раван.

Извињавамо сте што се поново враћамо на тему кровне конструкције, али нажалост из

Техничког описа нисмо могли ништа да сазнамо везано за кровну конструкцију јер иста у

Техничком опису није ни третирана.

Питање 2:

Молимо Вас да нам наведете Произвођача клинкер листела које задовољавају услов

водоупојности 3% за систем на каменој вуни и који нам могу дати технички лист за то.

**ОДГОВОР НАРУЧИОЦА:**

1.Претпоставка је након непотпуног увида у стање на крову објекта школе и анекса, да су неки рогови постојеће кровне конструкције пропали (иструлели) и да их је потребно заменити. Зато је предвиђена замена кровне конструкције у учешћу од 50%. Да би се дошло до рогова мора се скинути кровни покривач (лим) и даске (летвице). Демонтажа тих слојева је планирана у пуној квадратури.

Када се замени пропала и трула дрвена грађа (рогови), по њима се постављају нови рогови као нова кровна конструкција – како би се повећао нагиб крова који је у веома благом паду- и недовољан за изабрани кровни покривач. Планирани пад треба да буде 10ͦ Зато је планирана израда додатне количине кровне конструкције у пуној квадратури. Врши се затим подашчавање, поставља се термоизолација са паропропусном водонепропусном фолијом и затим лимени покривач над целом површином.

Кров над фискултурном салом израђен је од дрвених решетак и третира се као кос кров. Планирана је подашчавање, поставља се термоизолација са паропропусном водонепропусном фолијом и затим лимени покривач над целом површином.

2.На тржишту постоје Произвођачи клинкер листела који Вам могу дати технички лист.

У осталом делу Конкурсна документација остаје неизмењена.

Наведене измена су објављене у Измени конкурсне документације од 04.10.2018. године

**Нови рок за подношење понуда је 10.10.2018. године до 10:00 часова, док ће се јавно отварање понуда обавити истог дана са почетком у 12:00 часова у сали 3 Градске општине Нови Београд, Булевар Михаила Пупина 167.**

**Појашњење и Измена конкурсне документације и Обавештење о продужењу рока за достављање понуда је објављена дана 04.10.2018. године на порталу јавних набавки и на веб сајту ГО Нови Београд.**

**Београд, 04.10.2018. године**

**Председник Комисије за јавну набавку**

Татјана Ђукић,с.р.